**Հեթի Կարաուեյ** (ամբողջական անունը՝ **Հեթի Օֆելյա Ուայաթ Կարաուեյ,** անգլ.՝ Hattie Ophelia Wyatt Caraway, փետրվարի 1, 1878(1878-02-01), Bakerville, Համֆրիս շրջան, Թենեսի, ԱՄՆ - դեկտեմբերի 21, 1950(1950-12-21), Ֆոլս Չըրչ, Վիրջինիա, ԱՄՆ), ամերիկացի քաղաքական գործիչ, 1931 թվականից 1945 թվականը Արկանզաս նահանգից ԱՄՆ սենատոր։

ԱՄՆ Սենատում դեմոկրատորեն ընտրված առաջին կինը։

Կենսագրություն
--------------

Հեթի Կարաուեյը 1914 թվականին
### Վաղ տարիներ

Հեթի Ուայաթը ծնվել է Թենեսի նահանգի Համֆրիս շրջանի Բեյքերսվիլ գյուղում։ Եղել է Լյուսի Միլդրեդ Բերչի և ֆերմեր և խանութպան Ուիլյամ Քերոլ Ուայաթի դուստրը։ Երբ նա չորս տարեկան էր, ընտանիքը տեղափոխվել է Աուգսբուրգ, որտեղ նա ընդունվել է Էբենեզերի քոլեջ։ Կարճ ժամանակ անց նա տեղափոխվել է մեկ այլ ուսումնական հաստատություն՝ Դիքսոնի միջնակարգ քոլեջ։ Այնտեղ, 1896 թվականին Ուայաթը ստացել է արվեստի բակալավրի աստիճան։

Մի քանի տարի աշխատել է որպես ուսուցիչ։ 1902 թվականին ամուսնացել է Թադեուս Կարաուեյի հետ, ում հետ ծանոթացել է դեռ ուսանողական տարիներին։ Զույգն ուներ երեք երեխա՝ Փոլ, Ֆորեստ և Ռոբերտ (Փոլ և Ֆորեստ հետագայում դարձան Միացյալ Նահանգների բանակի գեներալներ)։ Ամուսինները հաստատվել են Արկանզաս նահանգի Ջոնսբորոյում, որտեղ Թադեուսը Իրավաբանական պրակտիկա է հիմնել։ Հեթին հոգ էր տանում երեխաների մասին, խնամում էր տնային տնտեսությանը և օգնում ընտանեկան բամբակյա ֆերմային։

### Քաղաքական գործունեություն

#### Քաղաքական կարիերայի սկիզբ

Նրա ամուսինը Ներկայացուցիչների պալատ է ընտրվել 1912 թվականին և այնտեղ ծառայել մինչև 1921 թվականը, քանի դեռ չի դարձել ԱՄՆ-ի սենատոր։ Թեև նա հետաքրքրություն է ցուցաբերել ամուսնու քաղաքական կարիերայի նկատմամբ, նա խուսափել է հասարակական գործունեությունից, մասնավորապես, չի մասնակցել կանանց ընտրական իրավունքի համար պայքարին։

Թադեուսը մահացել է 1931 թվականին՝ զբաղեցնելով սենատորի պաշտոն։ Արկանզասի նահանգապետ Հարվի Փարնելը, իր լիազորությունների ուժով, իր ամուսնու փոխարեն Սենատում նշանակել է Հեթիին՝ նրա ժամկետն ավարտելու համար։ Կարաուեյը պաշտոնը ստանձնել է 1931 թվականի նոյեմբերի 13-ին։

#### ԱՄՆ սենատոր

Հեթի Կարաուեյը Մորիս Շեփարդի հետ, 1937 թվական
Երբ փոխնախագահ Չարլզ Կուրտիսը առաջարկել է Հեթի Քարաուեյին նախագահել Սենատի կոմիտեներից մեկում, նա հայտարարել է, որ առաջադրվելու է երկրորդ ժամկետով։

1932 թվականին Սենատի ընտրություններում նա վստահ հաղթանակ է տարել՝ հավաքելով 31 133 ձայն (ընդհանուր թվի 91,62 %-ը)՝ դառնալով ԱՄՆ-ի Սենատում դեմոկրատորեն ընտրված առաջին կինը (առաջին կինը, որը ծառայում էր այնտեղ՝ Ռեբեկա Ֆելթոնը, չի մասնակցել ընտրություններին)։ 1938 թվականի ընտրություններում Կարաուեյը հաղթել է իր մրցակցին՝ Ջոն Մաքելանին, ստանալով 122 883 ձայն (89,58 %) և վերընտրվել սենատորի պաշտոնում։ 1944 թվականին նա կրկին առաջադրվել էր, սակայն պարտություն էր կրել փրայմերիզում։

### Վերջին տարիներ

1945 թվականի հունվարի 3-ին Սենատից հեռանալուց հետո Կարաուեյը շարունակել է քաղաքական գործունեությունը։ 1945 թվականից մինչև 1946 թվականը նա ծառայել է Միացյալ Նահանգների աշխատողների փոխհատուցման հանձնաժողովում։ 1946 թվականից մինչև մահ աշխատել է աշխատողների վարձատրության Վերաքննիչ խորհրդում։ Մահացել է ինսուլտից 1950 թվականի դեկտեմբերի 21-ին, Վիրջինիայում։

Ծանոթագրություններ
------------------

1. 1 2  Encyclopedia of Arkansas — 2006.
2. 1 2 3 4  Encyclopædia Britannica
3. 1 2 3 4  GeneaStar
4. 1 2
5. 1 2
6. 1 2
7. ↑
8. ↑
9. ↑
10. 1 2 3  «Hattie Ophelia Wyatt Caraway (1878–1950) - Encyclopedia of Arkansas»։ www.encyclopediaofarkansas.net։ Վերցված է 2018-06-01
11. 1 2  «CARAWAY, Hattie Wyatt - Biographical Information»։ bioguide.congress.gov։ Վերցված է 2018-06-01
12. ↑  Nancy Hendricks, *Senator Hattie Caraway: An Arkansas Legacy* (2013)
13. ↑  «Bill Clinton's native Arkansas no friend to women»։ *The Washington Post*
14. 1 2  «Hattie Ophelia Caraway | United States senator»։ *Encyclopedia Britannica* (անգլերեն)։ Վերցված է 2018-11-17
15. ↑  «Hattie Wyatt Caraway»։ www.nndb.com։ Վերցված է 2018-06-01
16. ↑  «Our Campaigns - AR US Senate Special Race - Jan 12, 1932»։ www.ourcampaigns.com։ Վերցված է 2018-06-01
17. ↑  «U.S. Senate: Hattie Wyatt Caraway: A Featured Biography»։ www.senate.gov։ Վերցված է 2018-06-01
18. ↑  «Our Campaigns - AR US Senate Race - Nov 08, 1938»։ www.ourcampaigns.com։ Վերցված է 2018-06-01